Süüdiklest

Süüdiklest (Sarcoptes scabiei) on imetajatel naha epidermisesse uuristatud käikudes parasiteeriv ja kärntõbe ehk sarkoptoosi põhjustav lestaline. Süüdiklest on levinud kõikjal peale pooluste ning teda on avastatud rohkem kui 100 loomaliigi pealt.

 Kirjeldus 
Süüdiklestad on ümarovaalse kehakujuga, haukamissuiste ja lühikeste kooniliste jalgadega 0,15–0,5 mm pikkused silmadeta parasiidid. Emastel parasiitidel paiknevad kellukesekujulised kinnitusnapad 1. ja 2. jalapaaril ning isastel 1., 2. ja 4. jalapaaril.

Arengutsükkel
Süüdiklestad on üheperemehelise arengutsükliga. Isane süüdiklest kopuleerub emase tritonümfiga peremehe naha pinnal. Kopulatsioonijärgselt viljastatud emased tritonümfid kestuvad valmikuteks. Emased süüdiklestad uuristavad peremehe epidermise sõmerkihti käike, kuhu munevad kuni 3 muna päevas, 2–3 nädala jooksul kokku 20–50 muna. Munast kooruvad kolme jäsemepaariga vastsed, kes kestuvad protonümfideks ja seejärel tritonümfideks. Arenemine munast täiskasvanuks kestab 2–3 nädalat. Isaslestade arengutsükkel kestab keskmiselt 14 päeva ja emaslestadel 21 päeva.Mullen, G., OConnor, B., Mites in Medical And Veterinary Entomology. Elsevier Science. 2002

Vastsed, protonümfid ja isased tritonümfid elavad nahakäikudes. Emased tritonümfid ja isased valmikud liiguvad paarituseks naha pinnale.

Kliiniline tähtsus

Süüdiklest on peremehespetsiifiline, kuid põhjustab võõrale peremehele sattudes lühiajalist haigestumist ehk ebasügelisi.Parre, J. Sügelised. Veterinaarparasitoloogia. Tallinn, Valgus, 1985Järvis, T. Koerte parasitoosid. Tartu, EPMÜ Kirjastus, 1998 Süüdiklest levib peremeeste füüsilisel kokkupuutel, kuid ka keskkonna kaudu. Koerte süüdiklest (Sarcoptes scabies var. canis) võib põhjustada sarkoptoosi ka kassidel, rebastel ja inimesel.Canine Scabies in Muller & Kirk's Small Animal Dermatology 5th ed. 1995 Saunders

Erinevatel liikidel parasiteerivad erinevad süüdiklesta varieteedidMange in Merck Veterinary Manual 9th ed Merck & Co., Inc:
Sarcoptes scabiei var bovis – veisel
Sarcoptes scabiei var canis – koeral
Sarcoptes scabiei var hominis – inimesel
Sarcoptes scabiei var ovis – lambal
Sarcoptes scabiei var equi – hobusel
Sarcoptes scabiei var suis – seal

Sarkoptoos kassidel
Kassidel põhjustab süüdiklestaga sarnast haigestumist Notoderes cati. Andmed kasside nakatumise kohta koera süüdiklestaga on vastuolulised.

Koera süüdiklesta ülekandumist samas majapidamises elavatele kassidele kirjeldab Bronstein (2004)Bronstein, S., Gidlund, K., Karlstam, E., Bergström, K., Zakrisson, G., Nikkilä, T., Bergvall, K., Renström, L and Mattisson, J., G. FC-42 Sarcoptic mange epidemic in a cat population. Veterinary Dermatology, 15, 20-40. Blackwell Synergy. 2004. Kahel kolmandikul majapidamises olnud 25 kassist esines kroonilise sarkoptoosiga sarnanev nahamuutus. Kasside nahaproovidest isoleeritud süüdiklestade DNA oli identne koertel ja metsloomadel parasiteeriva süüdiklesta omaga.

Vaata ka
Naha parasitoosid loomadel
Naha parasitoosid inimesel
Ämblikulaadsete loend

Viited

Välislingid

Kategooria:Parasiidid
Kategooria:Eesti ämblikulaadsed